
Евразия транспорттук коридорлоруна киргизилген Евразия экономикалык бирлигине мүчө мамлекеттердин автомобиль жолдору боюнча жүрүүдө жол берилүүчү массалар, октук жүктөмдөр жана транспорт каражаттарынын габариттери жөнүндө
 М А К У Л Д А Ш У У

[bookmark: _GoBack]Евразия экономикалык бирлигине мүчө мамлекеттер, мындан ары мүчө мамлекеттер деп аталуу менен, 
Евразия экономикалык бирлиги жөнүндө 2014-жылдын 29-майындагы Келишимге негизденип,
Евразия экономикалык бирлигинин (мындан ары – Бирлик) транзиттик потенциалын натыйжалуу пайдаланууга, евразиялык транспорттук коридорлор боюнча эл аралык автомобилдик ташуулардын натыйжалуулугун жогорулатууга умтулуп,
мүчө мамлекеттердин автомобиль жолдорунун инфраструктурасынын сакталышын жана жол кыймылынын коопсуздугун камсыз кылуунун маанилүүлүгүн түшүнүү менен,
төмөнкүлөр жөнүндө макулдашты:
1-берене 
1. Ушул Макулдашуунун максаттары үчүн төмөнкүлөрдү билдирген түшүнүктөр пайдаланылат:
«автобус» – айдоочунун ордун кошпогондо, 8ден ашык орундуу жүргүнчүлөрдү жана багажды ташууга арналган транспорт каражаты;
«автопоезд» – жүк ташуучу унаа жана чиркегичтен (чиркегич автопоезд), сүйрөөчү жана жарым чиркегичтен (чиркеме автопоезд) турган айкалышкан транспорт каражаты;
«жүк ташуучу автомобиль» – өз кыймылдаткычы менен жабдылган жана автомобиль жолдору аркылуу жүк ташууга арналган транспорт каражаты;
«транспорт каражатынын жол берилүүчү бийиктиги» –жүгү бар же жүгү жок № 1 тиркемеде көрсөтүлгөн маанилерден ашпаган транспорт каражатынын бийиктиги;
«транспорт каражатынын жол берилүүчү узундугу» – жүгү бар же жүгү жок № 1 тиркемеде көрсөтүлгөн маанилерден ашпаган транспорт каражатынын узундугу;
«транспорт каражатынын жол берилүүчү туурасы» – жүгү бар же жүгү жок № 1 тиркемеде көрсөтүлгөн маанилерден ашпаган транспорт каражатынын туурасы;
«транспорт каражатынын жол берилүүчү массасы» – жүгү бар же жүгү жок № 2 тиркемеде көрсөтүлгөн маанилерден ашпаган транспорт каражатынын массасы;
«окторго же октордун тобуна туура келүүчү жол берилүүчү массасы» – чоңдугу №3 тиркемеде көрсөтүлгөн маанилерден ашпаган транспорт каражатынын огу же окторунун тобу аркылуу автомобиль жолунун бетине берилүүчү жүгү менен же жүгү жок масса;
 «Евразия транспорттук коридору» – мүчө мамлекеттердин аймактары боюнча өтүүчү жана жүргүнчүлөрдү жана жүктөрдү эл аралык байланышта алардын эң көп концентрациялануучу багыттарында ташууну камсыз кылуучу, анын ичинде эл аралык транспорттук коридорлор тармагына интеграцияланган каттамдардын жыйындысы, ошондой эле бул ташууларды жүзөгө ашыруунун технологиялык жана уюштуруу-укуктук шарттарынын жыйындысы;
«мүчө мамлекеттин компетенттүү органы» – мүчө мамлекеттин аткаруу бийлик органы, анын ыйгарым укуктарына ушул Макулдашууну ишке ашырууга байланыштуу маселелер киргизилген;
«бөлүнбөс жүк» – керектөө касиеттерин жоготпостон же анын бузулуу коркунучусуз бөлүктөргө бөлүүгө мүмкүн болбогон жүк. Ири габариттик транспорт каражаты менен ташууда мындай жүктү жүктөөдө транспорт каражатынын жол берилүүчү габариттеринен ашкан (ашканы) габарит (габариттери) боюнча бөлүнбөс болуп саналган жүк бөлүнбөс деп эсептелет;
«жарым чиркегич» – жүк ташуу үчүн атайын жабдылган транспорт каражаты, ал транспорт каражатынын бир бөлүгү түздөн-түз сүйрөткүчкө жайгаштырылып, ага өзүнүн салмагынын үлүшүн өткөрүп тургандай кылып сүйрөткүч менен туташтырууга арналган;
 «чиркегич» – сүйрөөчү же жүк ташуучу автомобиль менен сүйрөө жолу менен жүктөрдү ташууга арналган транспорт каражаты;
 «муунактуу автобус» – эки же андан ашык катуу секциялардан турган, бири-бирине шарнир менен бириктирилген жана жүргүнчүлөрдүн бир салондон экинчисине эркин өтүүсүнө мүмкүндүк берүүчү ар бир секцияда жүргүнчүлөр салону бар автобус;
«атайын уруксат» – ушул Макулдашууга ылайык белгиленген жол берилүүчү маанилерден жүгү менен же жүксүз салмактык жана (же) габариттик параметрлери ашкан транспорт каражатынын Евразия транспорттук коридорлору боюнча жүрүүсүнө мүчө мамлекеттин ыйгарым укуктуу органы тарабынан белгиленген тартипте берилген бир жолку же көп жолку уруксат.
«сүйрөөчү» – өз кыймылдаткычы менен жабдылган жана чиркегичти же жарым чиркегичти сүйрөө үчүн гана же негизинен ошого гана арналган транспорт каражаты;
«оор салмактуу жана (же) ири габариттүү транспорт каражаты» – жүк менен же жүксүз максималдуу салмактык жана (же) габариттик параметрлери ушул Макулдашуунун №1-3-тиркемелеринде көрсөтүлгөн маанилерден ашкан транспорт каражаты;
«мүчө мамлекеттин ыйгарым укуктуу органы» – мүчө мамлекеттин атайын уруксат берүүчү мамлекеттик бийлик органы.
2. Ушул Макулдашууда колдонулган башка түшүнүктөр Евразия экономикалык бирлиги жөнүндө 2014-жылдын 29-майындагы Келишимде жана Бирликтин алкагындагы эл аралык келишимдерде аныкталган маанилерде колдонулат.
2-берене
Ушул Макулдашуу мүчө мамлекеттердин Евразия транспорттук коридорлорго (мындан ары – автомобиль жолдору) киргизилген автомобиль жолдору боюнча жүрүүдөгү жол берилүүчү массаларды, октук жүктөмдөрдү жана транспорт каражаттарынын габариттерин белгилейт. Евразия транспорттук коридорлордун тизмеги Евразия экономикалык комиссиясы тарабынан бекитилет.
3-берене
1. Ушул Макулдашуу менен аныкталган транспорт каражаттарынын жол берилүүчү массалары, октук жүктөмдөрү жана габариттери аларды автомобиль жолдору боюнча өткөрүүнүн техникалык мүмкүнчүлүгүнө жараша транспорт каражаттарынын өлчөмдөрүнө жана массаларына карата минималдуу талаптар катары сакталат.
Ушул Макулдашууда белгиленген жол берилүүчү массалар, октук жүктөмдөр жана транспорт каражаттарынын габариттери транспорт каражаттарын өндүрүүгө кирбейт.
2. Мүчө мамлекеттердин мыйзамдарында тиешелүү мүчө мамлекеттин автомобиль жолдору боюнча бара жатканда жол берилүүчү массанын, октук жүктөмдүн жана транспорт каражаттарынын габариттеринин башка маанилери белгилениши мүмкүн, алар ушул Макулдашууда белгиленген маанилерден төмөн болбоого тийиш.
3. Мүчө мамлекеттердин мыйзамдарына ылайык автомобиль жолдорунда дискриминациялык эмес негизде транспорт каражаттарынын кыймылы убактылуу чектелиши же токтотулушу мүмкүн. Мындай автомобиль жолдору боюнча транспорт каражаттарынын кыймылын убактылуу чектөө же токтотуу жөнүндө чечим кабыл алынган учурда алардын ээлери жол кыймылын уюштуруу боюнча, анын ичинде айланып өтүүчү түзүлүш аркылуу уюштуруу боюнча чараларды көрүшөт, ошондой эле автомобиль жолдорун пайдалануучуларга транспорт каражаттарынын кыймылын убактылуу чектөө же токтотуу мөөнөттөрү жана айланып өтүү мүмкүнчүлүгү жөнүндө маалымдашат.
Автомобиль жолдорунда жагымсыз жаратылыш-климаттык шарттардан улам пайда болгон автомобиль жолунун конструкциялык элементтеринин көтөрүмдүүлүгү төмөндөгөн мезгилге транспорт каражатынын жол берилүүчү массасынын жана ушул Макулдашууга карата № 2 жана 3 тиркемелеринде көрсөтүлгөн транспорт каражаттарынын огуна же окторунун тобуна туура келген массанын маанисин төмөндөтүүгө жол берилбейт.
4-берене
1. Автомобиль жолдору боюнча ташууларды жүзөгө ашырууда мүчө мамлекеттер транспорт каражаттарынын габариттери, массалары жана транспорт каражаттарынын огуна же окторунун тобуна туура келген массалар ушул Макулдашууда жана мүчө мамлекеттердин мыйзамдарында белгиленген маанилерден ашпашын камсыздоого умтулууга тийиш.
2. Автомобиль жолдору боюнча транспорт каражатынын жүрүшү үчүн атайын уруксаттын болушу ал жол берилүүчү массадан, октук жүктөмдөн жана ушул Макулдашуунун №1–3-тиркемелеринде көрсөтүлгөн габариттик маанилерден ашып кеткенде, ал эми мүчө мамлекеттердин мыйзамдарында башка маанилер белгиленгенде ушул Макулдашуунун 3-беренесинин 
2-пунктуна ылайык берилген маанилерден ашып кеткенде талап кылынат.
3. Мүчө мамлекеттердин мыйзамдарында ушул берененин 2-пунктунда көрсөтүлгөн оор салмактагы жана (же) ири габариттүү транспорт каражаттарынын бөлүнбөс болуп саналбаган жүгү менен жүрүүсүнө атайын уруксат берүүгө чектөөлөр белгилениши мүмкүн.
5-берене
Мүчө мамлекеттер автомобиль жолдору жана алардын участоктору ушул Макулдашууда белгиленген жол берилүүчү масса, октук жүк жана габарит маанилерине ылайык келген транспорт каражаттарынын жүрүүсү үчүн талаптарга толук жооп берүүсүн камсыз кылуу боюнча чараларды көрүшөт.
6-берене
Ушул Макулдашууну чечмелөөгө жана (же) колдонууга байланыштуу талаштар Евразия экономикалык бирлиги жөнүндө 2014-жылдын 
29-майындагы Келишимде аныкталган тартипте чечилет.
7-берене
1. Ушул Макулдашууну ишке ашырууга жооптуу ыйгарым укуктуу жана компетенттүү органдарды мүчө мамлекеттер аныкташат.
2. Мүчө мамлекеттер ушул Макулдашууну ишке ашыруу үчүн жооптуу ыйгарым укуктуу жана компетенттүү органдар жөнүндө кабарлоо менен бирге ушул Макулдашуунун күчүнө кириши үчүн зарыл болгон мамлекеттик ички жол-жоболорду аткаруу жөнүндө Евразия экономикалык комиссиясына маалымдайт. Ыйгарым укуктуу же компетенттүү органдын аталышы өзгөргөн учурда тиешелүү мүчө мамлекет бул жөнүндө Евразия экономикалык комиссиясына маалымдайт.
8-берене
Мүчө мамлекеттердин компетенттүү жана (же) ыйгарым укуктуу органдарынын өкүлдөрү ушул Макулдашууну ишке ашыруу маселелери боюнча жумушчу жолугушууларды өткөрө алышат.
9-берене
1. Ушул Макулдашуу ушул Макулдашуунун күчүнө кириши үчүн зарыл болгон мамлекеттик ички жол-жоболорду мүчө мамлекеттер аткаргандыгы жөнүндө акыркы жазуу жүзүндөгү кабарламаны дипломатиялык каналдар боюнча депозитарий алган датадан 30 календардык күн өткөндөн кийин күчүнө кирет.
2. Мүчө мамлекеттердин өз ара макулдугу боюнча ушул Макулдашууга өзгөртүүлөр киргизилиши мүмкүн, алар өзүнчө протоколдор менен таризделет жана ушул Макулдашуунун ажырагыс бөлүгү болуп саналат.
3. Ушул Макулдашуу Бирликтин алкагында түзүлгөн эл аралык келишим болуп саналат жана Бирликтин укугуна кирет.


____________ шаарында 202__-жылдын «____» __________ бир түп нускада орус тилинде түзүлдү.
____________ шаарында 202__-жылдын «____» __________ бир түп нускада орус тилинде түзүлдү.
Ушул Макулдашуунун түп нускасы Евразия экономикалык комиссиясында сакталат, ал ушул Макулдашуунун депозитарийи болуп саналат, ар бир мүчө мамлекетке анын күбөлөндүрүлгөн көчүрмөсү жөнөтүлөт.

	Армения
Республикасы үчүн
	Беларусь
Республикасы үчүн
	Казакстан
Республикасы үчүн
	Кыргыз Республикасы үчүн
	Россия Федерациясы
үчүн

	№ 1 ТИРКЕМЕ

Евразия транспорттук коридорлоруна киргизилген Евразия экономикалык бирлигине мүчө мамлекеттердин автомобиль жолдору боюнча жүрүүдө жол берилүүчү массалар, октук жүктөмдөр жана транспорт каражаттарынын габариттери жөнүндө 
макулдашууга



Транспорт каражаттарынын жол берилүүчү габариттери
(метр)
	Транспорттун түрү же транспорт каражаттарынын айкалышы
	Транспорт каражатынын жол берилүүчү узундугу

	
	

	Жалгыз транспорт каражаттары
	12

	Чиркегичтер
	12

	Автопоезддер
	20

	Эки октуу автобустар
	13,5

	2ден ашык огу бар автобустар
	15

	Муунактуу автобустар 
	18,75

	Транспорт каражатынын габаритинин арткы чекитинен жүктүн чыгып турган узундугу ашпашы керек
	2

	
	

	Транспорттун түрү же транспорт каражаттарынын айкалышы
	Транспорт каражатынын жол берилүүчү туурасы

	Бардык транспорт каражаттары
	2,55

	Транспорт каражаттарынын изотермикалык кузовдору
	2,6

	
	

	Транспорттун түрү же транспорт каражаттарынын айкалышы
	Транспорт каражатынын жол берилүүчү бийиктиги

	Бардык транспорттук каражаттар
	4




	Эскертүүлөр:
	1. Транспорт каражаттарынын жол берилүүчү габариттик өлчөмдөрү чечилме кузовдордун жана жүктөрдүн, анын ичинде контейнерлер үчүн таралардын өлчөмдөрүн камтыйт жана автомобиль жолдорун курууда, реконструкциялоодо, капиталдык оңдоодо, оңдоодо жана күтүүдө пайдаланылуучу транспорт каражаттарынын асма жабдууларынын өлчөмдөрүн камтыбайт.

	
	2. Узундукту өлчөөдө транспорт каражатына орнотулган төмөнкү орнотмолор эске алынбайт:
алдыңкы айнекти тазалоочу жана жууган орнотмолор;
алдыңкы жана арткы каттоо белгилеринин табличкалары
жана мамлекеттик каттоо белгилерин орнотуу үчүн конструкциялык элементтер;
бажы пломбасы жана аны коргоонун элементтери;
тент бекитүүчү орнотмолор жана аларды коргоочу элементтер;
жарык кылуу жана жарык менен сигнализация орнотмолору;
сырткы күзгүлөр жана башка кыйыр көрүү орнотмолору;
байкоонун көмөкчү каражаттары;
ичтен күйүүчү кыймылдаткычтын кирүүчү тутумуна аба чогултуучу орнотмолор;
ажыратылуучу кузовдор үчүн бекитүүчү орнотмолор;
тепкичтер жана кармагычтар;
жумшак буфердик орнотмолор же ушул сыяктуу орнотмолор;
транспорт каражатынын жүк көтөрүмдүүлүгү жогорулабаган шартта кыймыл абалында габариттин көлөмүн 300 мм ден көбөйтпөгөн көтөрүү платформалары, рампалар жана ушул сыяктуу орнотмолор;
транспорт каражаттарынын бириктиргич жана сүйрөөчү түзүлүштөрү;
чыгаруу тутумунун түтүктөрү;
орнотулуучу спойлерлер;
туташуу тармагынан электр менен камсыз болгон транспорт каражаттарынын ток алгычтары;
күндөн коргоочу сырткы калкандар.

	
	3. Туурасын өлчөөдө транспорттук каражатка орнотулган төмөнкү орнотмолор эске алынбайт:
бажы пломбасы жана аны коргоонун элементтери;
тент бекитүүчү орнотмолор жана аларды коргоочу элементтер;
дөңгөлөктүн басымын көзөмөлдөөчү орнотмолор;
дөңгөлөктүн алдынан чачырандылардан коргоо тутумунун ийкемдүү бөлүктөрү;
бул орнотмолор М3 категориядагы транспорт каражатынын каптал бетинен 10 ммден ашык чыгып турбаган шартта жана алдыга жана артка багытталган рампалардын бурчтук четтери 5 ммден кем эмес тегеректелген радиуска ээ болсо, кыймыл абалындагы кирүүчү рампалар, көтөрүүчү платформалар жана ушул сыяктуу жабдуулар;
калган четтердин тегеректелген радиустары 2,5 ммден кем болбоого тийиш;
сырткы күзгүлөр жана башка кыйыр көрүү орнотмолор;
көмөкчү байкоо каражаттары;
жыйнама тепкичтер;
жарык берүү жана жарык сигнализация орнотмолору;
дөңгөлөктөрдүн түздөн-түз жер бетине тийүү чекитинен жогорку каптал дубалдарынын деформацияланган бөлүгү

	
	4. Бийиктикти өлчөөдө транспорт каражатына орнотулган төмөнкү орнотмолор эске алынбайт:
антенналар;
пантографтар же көтөрүлгөн абалдагы ток кабыл алгычтар.


_____________

	№ 2 ТИРКЕМЕ

Евразия транспорттук коридорлоруна киргизилген Евразия экономикалык бирлигине мүчө мамлекеттердин автомобиль жолдору боюнча жүрүүдө жол берилүүчү массалар, октук жүктөмдөр жана транспорт каражаттарынын габариттери жөнүндө макулдашууга



Транспорт каражаттарынын жол берилүүчү массалары

	Транспорттун түрү же транспорттордун айкалышы, октордун саны жана жайгашкан жери
	Транспорт каражатынын жол берилүүчү массасы (тонна)

	
	

	Сыңар автомобилдер
	

	   эки октуу
	18

	   үч октуу
	25

	  төрт октуу
	32

	  беш жана андан көп октуу 
	38

	Сыңар автобустар
	

	   эки октуу
	18

	   үч октуу
	25

	  төрт октуу
	32

	Муунактуу автобустар
	

	   үч октуу
	28

	  төрт октуу
	36

	  беш жана андан көп октуу
	40

	Автопоезддер
	

	   үч октуу
	28

	  төрт октуу
	36

	  беш октуу
	40

	алты жана андан көп октуу
	44



______________


	№ 3 ТИРКЕМЕ

Евразия транспорттук коридорлоруна киргизилген Евразия экономикалык бирлигине мүчө мамлекеттердин автомобиль жолдору боюнча жүрүүдө жол берилүүчү массалар, октук жүктөмдөр жана транспорт каражаттарынын габариттери жөнүндө макулдашууга




Окко же октор тобуна жол берилүүчү массалар
	Транспорт каражатынын окторунун жайгашкан жери*
	Жакындаштырылган октордун ортосундагы аралык (метр)
	Дөңгөлөктүү транспорт каражатынын огуна жол берилүүчү жүктөм**(тонна)

	Жалгыз ок
	2,5 жогору
	10,5 (11,5)

	Жакындаштырылган кошоктолгон октордун жакын тобу
	1 чейин (кошо алганда)
	11,5 (12,5)

	
	1ден 1,3 чейин (кошо алганда)
	14 (16)

	
	1,3 төн 1,8 ге чейин (кошо алганда)
	17 (18)

	
	1,8 ден 2,5 ке чейин (кошо алганда)
	18 (20)

	Бири-бирине жакын курулган октор тобу
	1ге чейин (кошо алганда)
	17 (18)

	
	1ден 1,3 кө чейин (кошо алганда)
	20 (21)

	
	1,3 төн 1,8 ге чейин (кошо алганда)
	23,5 (24)

	
	1,8 ден 2,5 ке чейин (кошо алганда)
	25 (26)

	3төн ашык огу бар жакындаштырылган октор тобу
(огунда 2 бир дөңгөлөктүү же эки дөңгөлөктөн ашык эмес) 
	1ге чейин (кошо алганда)
	5,5 (6)

	
	1ден 1,3 кө чейин (кошо алганда)
	6,5 (7)

	
	1,3 төн 1,8 ге чейин (кошо алганда)
	7,5 (8)

	
	1,8 ден 2,5 ке чейин (кошо алганда)
	8,5 (9)

	2 же андан көп (окко 4 (кошо алганда) жана андан көп бир дөңгөлөктүү же эки дөңгөлөктүү) жана андан көп жакындаштырылган октордун тобу
	1ге чейин (кошо алганда)
	11

	
	1ден 1,3 кө чейин (кошо алганда)
	12





	
	1,3 төн 1,8 ге чейин (кошо алганда)
	14

	Транспорт каражатынын окторунун жайгашкан жери*
	Жакындаштырылган октордун ортосундагы аралык (метр)
	Дөңгөлөктүү транспорт каражатынын огуна жол берилүүчү жүктүн салмагы* * (тонна)

	
	1,8 ден 2,5 ке чейин (кошо алганда)
	16




*Жалгыз огу – транспорт каражатынын анын башка жакынкы огунан 2,5 метрден ашык аралыкта жайгашкан огу.
Бири-бирине жакын октор тобу – жакынкы октордун аралыгы 2,5 метрге чейин (кошо алганда) болгон конструкция жагынан бириктирилген жана (же) чиркештирилип бириктирилбей топтолгон октор.
**Кошоктолгон жана куралган октордун жакын топтору үчүн – октордун тобуна туура келген жол берилүүчү масса.

	Эскертүүлөр:
	1. Кашааларсыз бир дөңгөлөктүү октордун мааниси келтирилген (бир шиналуу транспорт дөңгөлөгү), кашааларда – эки дөңгөлөктүү октор үчүн (эки шиналуу транспорт каражатынын дөңгөлөгү

	
	2. Курамында бир дөңгөлөктүү жана эки дөңгөлөктүү октору бар жакындаштырылган октордун топтору өз курамында бир дөңгөлөктүү октору бар жакындаштырылган октордун тобу катары каралышы керек.

	
	3. Ушул эскертүүлөрдүн 4-пунктунда көрсөтүлгөн учурларды кошпогондо, жакындаштырылган кошоктолгон жана куралган октордун топтору үчүн октогу жол берилүүчү жүктөм октордун тобуна жол берилүүчү жүктөмдү топтогу октордун тиешелүү санына бөлүү жолу менен аныкталат.

	
	4. Эгерде жакындаштырылган кошоктолгон жана куралган октордун тобуна жүктөм октордун тиешелүү тобуна жол берилүүчү жүктөмдөн ашпаса жана октордун тобундагы ар бир октогу жүктөм бир дөңгөлөктүү же эки дөңгөлөктүү тийиштүү жалгыз огуна жол берилүүчү жүктөмдөн ашпаса, жүктөмдү октор боюнча бирдей эмес бөлүштүрүүгө жол берилет.

	
	5. Октордун топторунда октор ортосундагы аралыктын түрдүү маанилери болгондо, октордун ортосундагы ар бир аралыкка арифметикалык орточо ыкма менен алынган маани берилет (топтогу бардык октор ортосундагы аралыктардын суммасы топтогу октор ортосундагы аралыктардын санына бөлүнөт).



______________


